ערן ריקליס

ערן ריקליס (נולד ב-2 באוקטובר 1954) הוא במאי, מפיק ותסריטאי ישראלי. זוכה פרס אופיר. ערן ריקליס נולד בבאר שבע, למד בבית הספר לקולנוע וטלוויזיה ע"ש סטיב טיש באוניברסיטת תל אביב ובסיום לימודיו, צילם את הסרט הקצר "בלוז להאזנה קלה" (1977). ריקליס המשיך לימודי קולנוע באנגליה ב-Beaconsfield National Film School, ועם תום לימודיו שם, השלים את הסרט "ביום בהיר רואים את דמשק" (1984). לאחר מכן ביים סרטי תעודה, סרטי טלוויזיה, סרטוני פרסומות ותשדירי שירות, ועל אחדים מהם זכה אף בפרסים בישראל בעולם ("שיר מעבר" משנת 1988 זכה בפרס ב"פסטיבל ניו יורק לפרסום"). בשנת 1991 ביים את הסרט, "גמר גביע", בהשתתפות משה איבגי שזכה בפרס שני ב"פסטיבל ולנסיה". ב-1993 ביים את "זהר", שכתבו אמיר בן-דוד ומשה זונדר על פי סיפור חייו של זהר ארגוב, אחד הסרטים הישראלים המצליחים בשנות התשעים. ביים את הסרט התיעודי "וגבול נתן" (1999, סרט שהיווה בסיס ל"הכלה הסורית") ואת סדרות הטלוויזיה "סטרייט ולעניין" (1993), "ייסורי אפרים" (1995), "המשאית" (2002). לאחר מכן ביים את הסרטים "צומת וולקן" (1999), "פיתוי" (2002, לפי ספר של רם אורן), "הכלה הסורית" (2004). ערן משמש גם כמפיק ובשנת 2005 הפיק את סרטו של דוד דרעי, "חתה יסבח סבח", שזכה ב"פרס האקדמיה הישראלית לטלוויזיה" בקטגוריית "הדרמה המקורית הטובה ביותר". הנושאים ביצירתו של ריקליס: הסכסוך הישראלי-ערבי ("גמר גביע", "הכלה הסורית", "עץ לימון"), פערים חברתיים בישראל ("זהר", "המשאית"), מוזיקה פופולרית ושחזור תקופתי ("זהר", "צומת וולקן"). ריקליס נע בין ז'אנרים שונים ובין קולנוע "איכותי" לקולנוע "עממי". הוא נשוי לבמאית דינה צבי ריקליס והם משתפים פעולה ביצירתם. ב-2006 הפיק את סרט הקולנוע, "שלוש אמהות", בבימויה של אשתו דינה צבי ריקליס. בשנת 2008 זכה סרטו "עץ לימון" בפרס חביב הקהל ב"פסטיבל ברלין". בשנת 2009, באמצעות חברת ההפקה שלו יצר ריקליס את הסדרה "שירות חדרים", המשודרת בערוץ 2 במסגרת שידורי רשת. בשנת 2010 יצא סרטו "שליחותו של הממונה על משאבי אנוש", סרט שזכה ב-5 פרסי אופיר, ובהם בקטגוריית "הבמאי הטוב ביותר" בו זכה ריקליס, ובקטגוריית "הסרט הטוב ביותר", דבר שהביא את סרטו לייצג את ישראל בהתמודדות על פרס אוסקר האמריקאי. ב-2012 ביים את הסרט "להישאר בחיים", קופרודוקציה ישראלית-בריטית-צרפתית, עם תקציב של 7 מיליון דולר. הסרט מספר על טייס ישראלי שנתפס על ידי אש"ף ומככב בו סטיבן דורף. סרטו של ריקליס, "ערבים רוקדים (זהות שאולה)", המבוסס על תסריטו וספרו של סייד קשוע, היה אמור להיות סרט הפתיחה של פסטיבל הקולנוע ירושלים ביולי 2014. אך נדחה בגלל מבצע צוק איתן. הקרנתו החלה בנובמבר 2014. מדיה וקבצים בנושא ערן ריקליס בוויקישיתוף ערן ריקליס, במיזם "אישים" לתיעוד היצירה הישראלית ערן ריקליס, במסד הנתונים הקולנועיים IMDb (באנגלית) ערן ריקליס, באתר "אידיבי", מאגר הידע העברי לקולנוע ישראלי ועולמי ערן ריקליס, באתר ספר הקולנוע הישראלי ערן ריקליס, באתר AllMovie (באנגלית) ערן ריקליס, במסד הנתונים הקולנועיים KinoPoisk (ברוסית) ערן ריקליס, באתר MusicBrainz (באנגלית) ערן ריקליס, דף שער בספרייה הלאומית ערן ריקליס, באתר ארכיון הסרטים הישראלי בסינמטק ירושלים דוד שליט, ‏"הקולנוע הוא אימפריאליסטי. אתה מצלם והולך", באתר גלובס, 3 באוקטובר 2002 מרב יודילוביץ', לא כל סרט אמור לשנות לך את החיים, באתר ynet, 9 באוקטובר 2002 יובל בן-עמי, אוהב את הקולנוע, באתר ישראל היום, 1 באוקטובר 2010 עופר מתן, ליגה משלו: ערן ריקליס מתאבד על הסרטים שלו, באתר nrg‏, 18 בנובמבר 2011 דיאנה בחור ניר, טיוטה ראשונה - ריקליס על סרטו החדש: "חשבתי, 'מה היה קורה אם רון ארד היה בורח?", באתר כלכליסט, 5 בספטמבר 2012 מאיה לוינטר, ערן ריקליס: "כל מי שעל המסך זה גם אני", באתר אפוק טיימס ישראל, 22 ביוני 2013 מתן שירם, ‏ערן ריקליס, במאי "ערבים רוקדים": "המסר מהסרט - לפתוח את הראש", באתר גלובס, 10 ביולי 2014 רותי זוארץ, ‏במאי הסרט החדש "ערבים רוקדים" מאמין שהוא יצליח. למרות הכל, באתר מעריב אונליין, 24 בנובמבר 2014 נירית אנדרמן, ערן ריקליס, במאי הסרט החדש "מסתור": "גירוש מבקשי המקלט מצדיק מרי אזרחי", באתר הארץ, 22 בינואר 2018 אמיר בוגן, "ערבים רוקדים" יפתח את פסטיבל ירושלים, באתר ynet, 13 במאי 2014